Fabianism

Fabianism on reformistlik vool Inglismaal. Fabianism ei tunnista ametlikult mingisugust filosoofiat, kuid paljud tema esindajad toetavad kristlust, ajaloo tõlgitsemisel aga pooldavad õpetust ideede määravast osast ühiskonnaelus, jutlustavad töölisklassi ja kodanluse koostööd ning rahulikku järkjärgulist üleminekut kapitalismilt sotsialismile, eitavad klassivõitlust ja masside revolutsioonilist väljaastumist. Fabianism moodustab liberaalse töölispoliitika kõige terviklikuma väljenduse.  

Nimetus "fabianism" tuleneb Rooma väejuhi Fabius Cunctatori (Viivitaja) nimest. 1884. aastal loodi Inglismaal Fabiaanlaste Ühing (Fabian Society), mis 1900. aastal läks Leiboristliku Partei koosseisu kirjanduslik-publitsistliku rühma õigustes.  

 Fabiaane 
Clement Richard Attlee
David Graham Phillips
Conwy Lloyd Morgan
Herbert Stanley Morrison
Edward Reynolds Pease
George Bernard Shaw
Beatrice Webb
Sidney James Webb
Herbert George Wells

Fabiaanlaste ühingut on mainitud Bernard Shaw' kirjandusteostes "Major Barbara" ja "Pygmalion" ning Pamela Lyndon Traversi "Mary Poppinsis".

 Välislingid 
Fabiaanlaste ühingu koduleht
Fabiaanlaste ühingu ajalugu

Kategooria:Kultuuriantropoloogia
Kategooria:Poliitika
Kategooria:Poliitiline filosoofia
Kategooria:Sotsioloogia
Kategooria:Suurbritannia